b"\n_START_ARTICLE_\nThomas Lange\n_START_SECTION_\nBiografia\n_START_PARAGRAPH_\nVa n\xc3\xa9ixer el 27 de febrer de 1964 a la ciutat d'Eisleben, poblaci\xc3\xb3 situada a l'estat de Sax\xc3\xb2nia-Anhalt, que en aquells moments formava part de la Rep\xc3\xbablica Democr\xc3\xa0tica Alemanya (RDA) i que avui en dia forma part d'Alemanya, fill d'un antic membre de la Stasi que se su\xc3\xafcid\xc3\xa0 en dia de la caiguda del Mur de Berl\xc3\xadn._NEWLINE_Llicenciat en medicina, a partir de la seva retirada de la competici\xc3\xb3 activa ha actuat com a cirurgi\xc3\xa0.\n_START_SECTION_\nCarrera esportiva\n_START_PARAGRAPH_\nVa participar, als 24 anys, en els Jocs Ol\xc3\xadmpics d'estiu de 1988 realitzats a Se\xc3\xbcl (Corea del Sud) en representaci\xc3\xb3 de la RDA, on aconsegu\xc3\xad guanyar la medalla d'or en la prova masculina de scull individual. Anteriorment no havia pogut participar en els Jocs Ol\xc3\xadmpics d'estiu de 1984 realitzats a Los Angeles (Estats Units) pel boicot de la RDA en aquests Jocs. En els Jocs Ol\xc3\xadmpics d'estiu de 1992 realitzats a Barcelona (Espanya), i ja sota pavell\xc3\xb3 alemany, aconsegu\xc3\xad revalidar el t\xc3\xadtol ol\xc3\xadmpic. En els seus tercers Jocs, els Jocs Ol\xc3\xadmpics d'estiu de 1996 realitzats a Atlanta (Estats Units) aconsegu\xc3\xad guanyar la medalla de bronze en aquesta mateixa prova._NEWLINE_Al llarg de la seva carrera ha guanyat set medalles en el Campionat del M\xc3\xb3n de rem, destacant cinc medalles d'or (dos en doble scull i tres en scull individual). Aix\xc3\xad mateix ha aconseguit guanyar tres medalles d'or en el Campionat del M\xc3\xb3n j\xc3\xbanior."